Source: http://ec.europa.eu/civiljustice/serv_doc/serv_doc_por_mt.htm
Timestamp: 2017-02-20 01:07:40+00:00
Document Index: 2245318

Matched Legal Cases: ['Qorti ', 'Qorti ', 'Qorti ', 'Qorti ', 'qorti ', 'Qorti ', 'qorti ', 'qorti ', 'Qorti ', 'qorti ', 'Qorti ', 'Qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Kummissjoni Ewropea - Network gudizzjarju ewropew - Servizz tad-dokumenti - Portugall
Servizz tad-dokumenti - PortugallDin il-paġna issa skadiet. L-aġġornament qed jitħejja bħalissa u jkun disponibbli fil-Portal Ewropew tal-Ġustizzja elettronika.
Xi tfisser l-espressjoni, “taħrika u notifika” f'termini prattiċi? Għaliex jeżistu regoli speċifiċi fir-rigward tat-“taħrika u n-notifika”? 2.
Liema dokumenti jeħtieġu taħrika u liema jeħtieġu notifika? 3.
Min hu responsabbli għat-taħrika u n-notifika? 4.
Kif issir it-taħrika jew notifika ta’ dokument? Jeżistu mezzi alternattivi? 5.
X'jiġri meta, f'każijiet eċċezzjonali, ma jkunx jista’ jinstab id-destinatarju (per eżempju, ma jkunx id-dar)? Hemm mezzi alternattivi oħra għat-taħrika jew notifika? 6.
Hemm prova bil-miktub li d-dokument kien soġġett għal taħrika jew notifika? 7.
X'jiġri jekk jinqala' xi ħaġa u d-destinatarju ma jirċevix id-dokumenti jew jekk it-taħrika jew in-notifika jiġu kkunsinnati b'mod irregolari (l-att jiġi indirizzat lil terz)? Tista' t-taħrika jew in-notifika tiġi kkunsidrata valida minkejja dani (per eżempju, jista' il-ksur tal-liġi jiġi rimedjat) jew għandu jkun hemm impenn ġdid li jitwettaq il-kompitu? 8.
Għandi nħallas għal taħrika jew notifika, u jekk iva, kemm? 1. Xi tfisser l-espressjoni, “taħrika u notifika” f'termini prattiċi? Għaliex jeżistu regoli speċifiċi fir-rigward tat-“taħrika u n-notifika”?
It-taħrika hija
l-att li biha persuna tiġi mgħarrfa dwar il-ftuħ ta' kawża legali kontra
tagħha, u li biha tiġi msejħa biex tiddefendi lilha nnifisha. Permezz ta'
taħrika, il-persuna interessata fil-kawża tissejjaħ biex tattendi
għall-proċeduri għall-ewwel darba. F'każijiet oħra,
in-notifika tinħareġ biex jissejjaħ xi ħadd il-Qorti jew biex jagħti tagħrif
dwar xi fatt.
It-taħrika
tinħareġ darba biss għal kull persuna u wara li tkun ingħatat, il-konvenut biss jiġi notifikat.
Meta jkun meħtieġ li
tissejjaħ persuna biex tidher quddiem il-Qorti li ma jkollha ebda interess
dirett fil-każ u li, konsegwentement, m'għandhiex bżonn tiddefendi ruħha, (per eżempju, meta
jiġu msejħa xiehda u esperti), din issir dejjem b'notifika.
Hemm regoli speċifiċi dwar “it-taħrika u
n-notifika” minħabba l-importanza kbira ta' dawn l-atti matul il-fażijiet li
jwasslu għat-tmexxija b'mod ġust tal-kawża (per eżempju, jippermettu li titressaq
difiża jew risposta għal talba mill-kontroparti jew inkella għall-skop li
jissejjaħ xi ħadd il-Qorti).
Min-naħa l-oħra, is-solennità meħtieġa u l-proċeduri speċifiċi imposti
mil-liġi huma ġġustifikati minħabba l-ħtieġa li l-att jiġi ppruvat fil-prattika.
It-talba oriġinali u d-dokumenti mehmuża magħha huma soġġetti għal taħrika.
It-talbiet kollha li jkunu jinsabu fil-proċess li għalihom il-partijiet jistgħu jirrispondu jiġu notifikati, kif ukoll id-dokumenti miġbura waqt il-kawża.Id-digrieti u l-ordnijiet mogħtija mill-imħallef li jridu jiġu notifikati skond il-liġi jew li jistgħu jikkawżaw preġudizzju għall-partijiet huma wkoll soġġetti għal notifika, kif ukoll dawk li n-notifika tagħhom tiġi ordnata mill-Imħallef, it-talbiet u s-sottomissjonijiet tal-Maġistrat tal-Prosekuzzjoni Pubblika, atti maħruġa mir-reġistru tal-qorti, it-taxxa ta' l-ispejjeż ġudizzjarji u d-dokumenti infilzati fil-proċess fuq l-inizzjattiva ta' terzi.
3. Min hu responsabbli għat-taħrika u n-notifika?
L-eżekuzzjoni tat-taħrika tista'
tkun taħt ir-responsabbiltà tar-reġistratur tal-Qorti u tas-servizz postali
(fit-taħrika permezz ta' posta reġistrata u mhux irreġistrata), tal-marixxall
(għal taħrika mogħtija personalment lill-konvenut), tar-rappreżentant legali
(avukat jew prokuratur legali) jew uffiċjal forensiku nominat mill-imħallef.
4. Kif issir it-taħrika jew notifika ta’ dokument? Jeżistu mezzi alternattivi?
permezz tal-posta ssir billi tintbagħat ittra reġistrata b'konferma tal-wasla
b'formola approvata uffiċjalment, u ssejjaħ lill-persuna li trid tiġi mħarrka
u hija indirizzata lir-residenza jew post tax-xogħol tagħha, jew inkella meta
tkun issejjaħ lil entità legali jew soċjetà, lis-sede legali jew il-post ta'
l-amministrazzjoni effettiva. It-taħrika trid issemmi b'mod ċar il-perjodu li
fih id-difiża tista' tinġieb, il-ħtieġa li jitqabbad avukat, jekk dan ikun
il-każ, u l-konsegwenzi jekk il-parti intimata tibqa' kontumaċi.
F'każ li taħrika
tintbagħat lil individwu, wara l-firma ta' għarfien tal-wasla l-ittra tista'
tingħata lid-destinatarju jew lil kull persuna preżenti fil-lokal u li
tiddikjara li hi f'kondizzjoni li tista' tagħti l-ittra lid-destinatarju
Qabel il-firma ta'
l-avviż ta' wasla, il-pustier għandu jipproċedi bl-identifikazzjoni
tad-destinatarju jew tat-terza persuna li lilha ser tingħata l-ittra, jieħu
nota ta' l-informazzjoni fuq il-karta ta' l-identità u kull dokument
uffiċjali ieħor li jipprovdi identifikazzjoni.
Meta l-ittra
titħalla f'idejn terzi, il-pustier għandu r-responsabbiltà li jinforma
lill-persuna bid-dmir tagħha li tagħti l-korrispondenza lill-individwu jew
lill-entità legali lil min tkun indirizzata l-komunika.
Jekk il-kunsinna
msemmija ma tkunx possibbli, għandha titħalla nota għad-destinatarju, li
tidentifika l-Qorti li ħarġet id-dokumenti u l-proċeduri relatati, billi
jitniżżlu r-raġunijiet għala d-dokumenti ma setgħux jingħataw u li
l-korrispondenza ser titħalla għal tmient ijiem fl-uffiċċju postali
għad-dispożizzjoni tad-destinatarju debitament identifikat. F'każ li persuna
tirrifjuta li tiffirma l-għarfien tal-wasla jew tirrifjuta li tieħu
d-dokument, il-pustier għandu jieħu nota ta' l-inċident qabel ma jirritorna
d-dokument. F'dan il-kuntest, it-taħrika għandha titwassal minn uffiċjal
tal-qorti, b'indikazzjoni minn qabel ta' ħin tajjeb lill-persuna adattata jew
lil persuna oħra li tista' tinstab f'kundizzjoni aħjar biex tittrasmetti
l-komunikazzjoni. Meta din il-proċedura tkun ukoll impossibbli, issir
affissazzjoni ta' avviż fil-post li jitqies li huwa l-aktar xieraq, u dan
l-att jista' jitwettaq permezz ta' l-affissjoni ta' nota ta' taħrika,
b'dikjarazzjoni li l-kopja duplikata u d-dokumenti mehmuża jinsabu
għad-dispożizzjoni tad-destinatarju għand ir-registratur ġudizzjarju. F'dan
il-każ u meta t-taħrika titħalla f'idejn persuna oħra li ma tkunx
id-destinatarju, għandha tintbagħat ukoll ittra reġistrata lill-konvenut li
tinformah bid-data u l-mod kif l-att jitqies li ġie mwettaq, iż-żmien li
għandu biex iressaq id-difiża tiegħu, il-konsegwenza jekk jibqa' kontumaċi u
l-indirizz fejn tinsab il-kopja duplikata F'każ li t-taħrika titħalla f'idejn
terzi, għandha tiġi indikata l-identità tal-persuna li lilha ngħatat
it-taħrika.
F'kawżi li jirrigwardaw
it-twettiq ta' obbligi finanzjarji li jirriżultaw minn kuntratt bil-miktub,
it-taħrika ssir billi tinbagħat ittra mhux reġistrata lill-persuna lil min
hija intenzjonata t-taħrika. Ittra bħal din tiġi indirizzata lid-domiċilju
jew is-sede legali msemmija fil-kuntratt. Din il-proċedura ma ssirx kemm-il
darba jiġi ddikjarat b'mod espliċitu post ieħor għall-kunsinna tat-taħrika
bħala domiċilju jew sede legali tad-destinatarju.
L-uffiċjal
tal-qorti irid iniżżel fil-proċess tal-kawża indikazzjoni tad-data ta' meta
ntbagħtet l-ittra mhux reġistrata u d-domiċilju jew sede legali fejn
intbagħtet it-taħrika.
Il-pustier għandu
jipproċedi bil-kunsinna ta' l-ittra msemmija u jitfagħha fil-kaxxa ta'
l-ittri tal-konvenut u għandu jikteb dikjarazzjoni li tindika d-data u
tikkonferma l-lok preċiż ta' dan d-depożitu, u jibgħat din id-dikjarazzjoni
minnufih lill-Qorti.
Jekk mhux
possibbli li jsir id-depożitu fil-kaxxa ta' l-ittri, il-pustier għandu joħroġ
nota dwar l-inċident, isemmi d-data u jibgħat din in-nota minnufih
lill-Qorti, ħlief f'każ meta l-kunsinna ma tistax ssir minħabba
d-dimensjonijiet ta' l-ittra; f'din is-sitwazzjoni l-pustier għandu jħalli nota
lid-destinatarju, billi jidentifika l-Qorti li tkun qed tieħu konjizzjoni
tal-kawża u f’xiex tikkonsisti l-kawża, u jsemmi bil-miktub ir-raġunijiet
għaliex ma setgħetx issir il-kunsinna u li l-ittra ser tibqa' għal tmint
ijiem fl-uffiċċju postali debitament identifikat għad-dispożizzjoni
Taħrika tingħata
personalment minn uffiċjal tal-qorti lill-konvenut meta din tkun l-aħjar
L-uffiċjal tal-qorti jagħti lid-destinatarju
l-kopja duplikata tat-talba inizzjali u d-dokumenti li jsegwu t-talba u li
huma parti integrali minnha kif ukoll in-nota tat-taħrika. Din in-nota
ghandha ssemmi, b'mod obbligatorju, in-numru tal-kawża, is-sezzjoni,
il-ġudikant u l-Qorti fejn qed tinstema' l-kawża, il-perjodu li fiha d-difiża
tista' tippreżenta l-każ tagħha u ssemmi wkoll l-ħtieġa li jitqabbad avukat u
l-konsegwenzi jekk il-parti interpellata tibqa' kontumaċi. a lawyer and the consequences of lack of
Jekk it-taħrika ma tistax tiġi kkunsinnata
minħabba l-inkapaċità ta' l-akkużat li jirċeviha bħala konsegwenza ta' mard
mentali ċar jew xi diżabilità oħra, l-uffiċjal tal-qorti għandu jirreġistra
l-episodju, u l-awtur għandu jiġi notifikat b'dan. Wara, il-proċess jiġi
ppreżentat biex jintbagħat lill-Imħallef li għandu jiddeċiedi dwar
l-eżistenza ta' l-inkapaċità, wara li tinġabar l-informazzjoni u jiġu
prodotti l-provi meħtieġa. Malli tiġi
rikonoxxuta l-inkapaċità, temporanja jew permanenti, jiġi maħtur
rappreżentant għall-akkużat (kuratur proviżorju) sabiex tinħareġ taħrika
f'ismu.
Inkella, it-taħrika tista' tiġi kkunsinnata minn rappreżentanti legali (avukati jew prokuraturi
legali) jew minn
uffiċjali forensiċi li huma indikati mir-rappreżentanti legali, f'każijiet
meta fit-talba inizjali din l-intenzjoni tkun ġiet mfissra jew meta xi forma
oħra ta' taħrika ma tkunx irnexxiet. L-elementi ta' trasmissjoni huma dawk
indikati hawn fuq. Il-persuna inkarigata mit-taħrika għandha tiffirma u
tikteb id-data ħdejn il-kitba li tireġistra l-att. Kull meta din ma tiġix
ikkunsinnata fi żmien 30 jum minn
meta ssir talba għal intervent ta' professjonist fil-forum, ir-rappreżentant
legali ikun inkarigat mill-fatt, b'mod ġenerali għat-taħrika.
It-taħrika tiġi kkunsinnata permezz ta' avviż
meta ma jistax jiġi stabbilit fejn qiegħed il-konvenut jew m'hemmx ċertezza
dwar il-persuni mħarrka. Minnbarra l-publikazzjoni tan-notifika fil-gazzetti
(li sseħħ kemm-il darba l-kawża hija ta' tali importanza li tiġġustifika dan)
issir affissjoni ta' tlett avviżi (waħda mal-bieb tal-Qorti, oħra mal-bieb
ta' l-aħħar residenza magħrufa u oħra mal-bieb tal-Junta de Freguesia). Il-prattika ta' atti proċesswali li jeħtieġu
l-intervent tas-servizzi tal-ġudikatura jistgħu jintalbu lil Qrati oħrajn
permezz ta' ittra prekatorja jew rogatorja, b'mod illi tintuża l-ittra
prekatorja meta t-twettiq ta' l-att ikun mitlub lil Qorti jew Konslu Portuġiż
waqt li tintuża ittra rogatorja meta l-awtorità tkun awtorità barranija.
Permezz ta' garanzija, il-Qorti titlob l-eżekuzzjoni tad-dokument proċedurali
lill-entità li taħtha hija taqa’. It-taħrika jew n-notifika tintbagħat bil-posta
direttament lid-destinatarju, tkun xi tkun iż-żona territorjali
tad-destinatarju.
Għat-trasmissjoni ta' kwalunkwe messaġġ u
sabiex jaslu jew jintbagħtu l-ittri prekatorji, is-serviżżi ġuridiċi jistgħu
jużaw, minbarra s-servizzi postali, faks jew mezzi elettroniċi, Jekk
l-atti proċedurali huma urġenti jistgħu jintużaw it-telegram, it-telefon u
mezzi tat-telekommunikazzjoni ta' din ix-xorta. It-telefonati għandhom dejjem
jiġu rreġistrati fil-proċess tal-kawża u għandhom jiġu segwiti b'konferma
bil-miktub permezz ta' kwalunkwe mezz; fir-rigward tal-partijiet,
it-telefonata hija mezz legali għat-trasmissjoni ta' konvokazzjoni jew
il-kanċellazzjoni ta' konvokazzjoni għall-atti proċedurali.
Bħala regola,
in-notifiki jsiru bil-posta.
għall-partijiet fi proċeduri pendenti jingħataw lir-rappreżentanti legali
Meta notifika
issir biex tissejjaħ parti għal seduta tal-qorti, minbarra l-avukat, il-parti
tiġi avżata b'ittra reġistrata b'indikazzjoni tad-data, il-post u l-iskop
tal-konvokazzjoni.
legali huma nnotifikati b'ittra reġistrata indirizzata fl-uffiċċju tagħhom
jew fl-indirizz magħżul minnhom, jew jista' jkun li jiġu notifikati
personalment mill-uffiċjal meta jkunu l-Qorti.
bil-posta titqies li ġiet ikkunsinnata mat-tielet jum wara r-reġistrazzjoni
tagħha, jew l-ewwel jum ta' xogħol wara dan, meta t-tielet jum ma jkunx jum
ta' xogħol u ma jitlifx l-effett minħabba l-fatt li tinbagħat lura, billi
l-kunsinna tkun saret fl-uffiċċju tar-rappreżentanti legali jew id-domiċilju
magħżul minnhom; f'dan il-każ, jew meta l-ittra ma tkunx ġiet ikkunsinnata
minħabba n-nuqqas tad-destinatarju, in-notifika bil-posta tiġi mehmuża
mal-proċess, u n-notifika titqies li ġiet ikkunsinnata fit-tielet jum
tax-xogħol wara r-reġistrazzjoni tagħha.
Il-preżunzjoni
tista' tingħeleb mid-destinatarju, jekk jipprova li n-notifika ma ġietx
ikkunsinnata lilu jew li seħħet f'data wara d-data preżunta minħabba
raġunijiet li jmorru lil hinn mill-kontroll tiegħu.
Jekk il-parti ma
tkunx qabbdet avukat, in-notifiki jintbagħtu lir-residenza jew sede legali
tiegħu li jkun għażel biex jirċievi n-notifiki, skond it-termini stabbiliti
għan-notifiki mar-rappreżentanti legali.
finali huma dejjem notifikati, kemm-il darba r-residenza jew is-sede legali
jkunu magħrufa.
Għan-notifiki ta'
spedizzjoni, sentenzi jew digrieti ġudizzjarji kopja li tinqara jew fotokopja
tas-sentenza u tas-sottomissjonijiet iridu jintbagħtu lill-persuna korretta. L-avviżi u l-kommunikazzjonijiet
magħmula lil dawk preżenti fl-att proċedurali jitqiesu bħala notifiki, billi
jiġu dokumentati fil-proċess jew minuta rispettiva, skond l-att proċedurali
stabbilit mill-entità kompetenti.
5. X'jiġri meta, f'każijiet eċċezzjonali, ma jkunx jista’ jinstab id-destinatarju (per eżempju, ma jkunx id-dar)? Hemm mezzi alternattivi oħra għat-taħrika jew notifika?
għal dawn il-mistoqsijiet tinsab fit-tweġiba preċedenti.
6. Hemm prova bil-miktub li d-dokument kien soġġett għal taħrika jew notifika?
Meta taħrika
tintbagħat b'ittra rreġistrata, il-konferma tal-wasla tagħha, li fuqha jrid
ikun hemm id-data tal-kunsinna u l-firma tal-persuna li rċeviet it-taħrika,
hija prova bil-miktub ta' dan. Din in-nota jkun fiha l-elementi ta'
identifikazzjoni, miktuba mill-pustier, tad-destinatarju jew tat-terza
persuna f'idejn min tħalliet l-ittra skond id-dokument ta' identifikazzjoni
jew dokument uffiċjali ieħor. Ix-xhieda
tal-kunsinna fir-rigward ta' korrispondenza mhux irreġistrata, hija
dikjarazzjoni elaborata mill-pustier, li tiddikjara espressament id-data u
l-post preċiż fejn l-ittra ġiet ikkunsinnata u l-firma tal-pustier. Fit-taħrika
mogħtija direttament, il-persuna li teżegwixxi l-att (uffiċjal tal-qorti,
avukat, prokuratur legali, jew uffiċjal forensiku) għandu jelabora dokument
li jkun fih id-deskrizzjoni tal-att, id-data meta dan seħħ, il-firma u
l-indirizz tad-destinatarju tat-taħrika.
ġeneralment issir b'ittra reġistrata, ħlief meta din trid issir personalment;
f'dak il-każ in-notifika trid timxi fuq
il-bażi ta' taħrika. Id-data ta' l-ispedizzjoni
tal-korrispondenza u elementi oħrajn ta' referenza li jistgħu jippermettu
l-identifikazzjoni huma dejjem msemmija fil-proċess tal-kunsinna
tan-notifika. Ir-riċeviment jiġi konkluż kif indikat hawn fuq, dejjem jekk
r-riċeviment ikun seħħ fit-tielet jum mid-data ta' reġistrazzjoni.
7. X'jiġri jekk jinqala' xi ħaġa u d-destinatarju ma jirċevix id-dokumenti jew jekk it-taħrika jew in-notifika jiġu kkunsinnati b'mod irregolari (l-att jiġi indirizzat lil terz)? Tista' t-taħrika jew in-notifika tiġi kkunsidrata valida minkejja dani (per eżempju, jista' il-ksur tal-liġi jiġi rimedjat) jew għandu jkun hemm impenn ġdid li jitwettaq il-kompitu?
Dak kollu li jiġi
pproċessat wara t-talba inizzjali jkun null, ħlief f'każijiet fejn ma jkunux
ġew mħarka l-konvenut jew il-Prosekutur Pubbliku, ftit wara ma jinbdew
il-proċeduri, f'każijiet fejn irid jintervjeni bħala l-parti ewlenija.
titqies li ma tkunx saret meta: l-att ikun kompletament tħalla barra; kien
hemm żball fl-identifikazzjoni tal-persuna mħarka; l-avviż ikun intuża b'mod
ħażin; ikun hemm provi li l-att twettaq wara l-mewt tal-konvenut jew, f'każ
ta' entità legali jew soċjetà, wara li din tkun ingħalqet; jiġi ppruvat li
d-destinatarju tat-taħrika personali ma jafx bl-att minħabba li dan mhux
attribwibbli għall-konvenut.
It-taħrika tkun
nulla wkoll jekk, fil-kuntest ta' meta tiġi kkunsinnata, il-formalitajiet
stabbiliti bil-liġi ma jiġux osservati.
In-nullità trid
tiġi rikonoxxuta mill-ġudikant u hija soġġetta għal perjodu ta'
disponibbiltà. Jekk
l-irregolarità hija relatata ma' l-indikazzjoni ta' perjodu ta' difiża itwal
minn dak previst mil-liġi, id-difiża trid issir f'dak il-perjodu indikat,
kemm-il darba l-attur ma jkunx ħarrek lill-konvenut għal darba oħra f'termini
regolari. F'każ ta' ksur tal-formalitajiet legali, it-talba għan-nullità
tingħata biss jekk il-ksur imwettaq jista' jagħmel ħsara għad-difiża
ta' nullità tapplika wkoll għall-atti anullati.
Jekk l-konvenut
jew il-Prosekuzzjoni Pubblika jintervjenu fil-proċeduri mingħajr ma
jissollevaw in-nuqqas ta' taħrika, in-nullità titqies li ġiet rettifikata. Fir-rigward
tan-notifiki, in-nuqqas ta' xi formalità legali trid tiġi invokata mill-parti
li tista' tiġi preġudikata mid-difett. L-evalwazzjoni tat-talba ta'
nullità hija f'idejn il-ġudikant li jrid jirrikonoxxi l-eżistenza tagħha meta
jkun hekk iddikjarat mil-liġi jew meta l-irregolarità jista' jkollha
influwenza fuq l-eżami jew fuq is-sentenza.
M'hemmx ħlasijiet
minn qabel speċifikament għal taħrika jew notifika.
L-ispejjez
tat-trasport ta' l-uffiċjal tal-qorti inkarigat mill-kunsinna tat-taħrika jew
notifika (b'kuntatt dirett), kif ukoll l-ispejjeż tal-bolol, telefonati,
telegrammi jew mezzi elettroniċi huma inklużi fl-ispejjeż tal-proċeduri u
għandhom jitħallsu mill-parti li titlef il-kawża. In-notifiki ġudizzjarji sporadiċi
(dawk li ma jidhrux waqt il-proċeduri) huma dejjem ikkunsinnati minn uffiċjal
tal-qorti. L-ispejjez rispettivi jitħallsu mir-rikorrent u jinkludu
l-ispejjeż tat-trasport ta' l-imsemmi uffiċjal tal-qorti.
Dawn in-noti ser ikomplu jiġu żviluppati u m'humiex maħsuba biex jagħtu informazzjoni li torbot iżda jiriflettu l-kontenut leġislattiv u l-lingwaġġ użat mil-leġislatur, billi jevitaw li jagħtu interpretazzjoni u jimmiraw li jippreżentaw tagħrif sempliċi u fil-qosor ta' l-aspetti speċifiċi tal-Liġi Portugiża.Dan il-qari ma jeliminax l-bżonn li tfittex parir mingħand professjonist legali, meta dan ikun meħtieġ.Tista' ssib tagħrif kumplimentari fl-indirizzi li ġejjin fuq l-Internet:Supremo Tribunal de Justiça - - ;(Il-Qorti Suprema tal-Ġustizzja)Ministério da Justiça - ;(Ministeru tal-Ġustizzja)Tribunal Constitucional ;(Qorti Kostituzzjonali)Tribunal da Relação de Lisboa ;(Qorti ta' l-Appell ta' Lisbona)Tribunal da Relação de Coimbra ;(Qorti ta' l-Appell ta' Coimbra)Tribunal da Relação de Évora - - ;(Qorti ta' l-Appell ta' Évora)Tribunal da Relação do Porto ;(Qorti ta' l-Appell ta' Porto)Procuradoria Geral da República ;(Uffiċċu ta' l-Avukat Ġenerali tar-Repubblika)Centro de Estudos Judiciários - - ;(entità responsabbli għat-taħriġ ta' l-Imħallfin Portugiżi)Direcção Geral da Administração da Justiça ;(li tipprovdi fost oħrajn, il-kuntatti tal-Qrati u l-ġurisdizzjonijiet territorjali tagħhom u l-aċċess għall-website ta' l-Uffiċjali tal-Ġustizzja)Gabinete de Política Legislativa e Planeamento do Ministério da Justiça - ;(Uffiċċju tal-Politika Leġislattiva u l-Ippjanar fil-Ministeru tal-Ġustizzja)Direcção Geral dos Registos e do Notariado ;(Direttorat Ġenerali tar-Reġistri u tan-Notarjat)Instituto do Consumido ;(Istitut tal-Konsumaturi)Associação Sindical dos Juizes Portugueses ;(Assoċjazzjoni ta' l-Imħallfin Portugiżi)Sindicato dos Magistrados do Ministério Público ;(Sindikat tal-Maġistrati tal-Ministeru Pubbliku)Ordem dos Advogados ;(Kamra ta' l-Avukati)Base de legislação online ;(fih iċ-ċertifikati u l-atti ppubblikati fis Serje I ta' D.R. sa mill-01-01-1970; jippermetti aċċess liberu għal leġislazzjoni ppubblikata fis-Serje I sa mill-1/1/00);
« Servizz tad-dokumenti - Informazzjoni Ġenerali | Portugall - Informazzjoni Ġenerali »